Cuneiform Tablet Kt o/k 37 (AKT 4 50)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma a-ta-na-aḫ-ma a-na i-šar-ku-bi₄ qí-bi₄-ma na-áš-pè-er-tám ša kà-ri-im kà-ni-iš ú na-áš-pé-ra-tí-a ša a-ṣé-er ša ki i-a-tí na-áš-a-tí-ni na-áš-pé-er-tám ša kà-ri-im ú na-áš-pé-ra-tí-a té-zi-ib-ma ší-a-ma-tim a-ni-ša-am lik-ta-na-kà-nam 1.5 ma-na 4.5 GÍN KÙ.BABBAR me-eḫ-ra-tim a-dí-na-ku-um a-ta KÙ.BABBAR a-na ší-a-ma-tim tù-šé-bi₄-lá-am-ma a-pu-tám a-na-kam ú-dí-e a-na-kam ú-na-ḫi-id-kà um-ma a-na-ku-ma ša ma-ma-an KÙ.BABBAR 1 GÍN lá ta-ma-ḫa-ar a-ta ṣú-ba-tí ša a-bi₄-a-a ú me-er-e um-mì-a-nim ta-at-mì-qá-tí tám-ta-ḫe-er ú i-a-tim ší-ma-tí té-zi-ib-ma ša a-bi-a-a tal-qé qá-at-kà ma-ni-a-at a-šùr ú i-šar-tum il₅ a-bi₄-a lu i-de₈-a 1.5 ma-na 4.5 GÍN KÙ.BABBAR me-eḫ-ra-tim a-dí-na-ku-um iš-tí KÙ.BABBAR ša li-bi₄-kà 1.5 ma-na iš-té-na 2 ma-na 4.5 GÍN KÙ.BABBAR ša li-bi₄-kà a-na en-na-ma-a-šùr šé-bi₄-lam a-ta a-na kà-ni-iš{ki} e-ru-ub-ma a-na ma-lá té-er-tí-a e-pu-uš